PACE เผยมี backlog ราว 1.4 หมื่นลบ.ทยอยรับรู้ฯในช่วงปี 59-61
PACE เผยมี backlog ราว 1.4 หมื่นลบ.ทยอยรับรู้ฯในช่วงปี 59-61 เผยเป็นไปได้ที่จะวางแผนพัฒนาโครงการที่เมืองตากอากาศนิเซโกะ ฮอกไกโด ประเทศญี่ปุ่น 
10 พ.ย. 2558

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ระบุว่า บริษัทมียอดขายรอโอน(backlog)มูลค่า 14,000 ล้านบาท จากปัจจุบันที่มีโครงการอสังหาริมทรัพย์ที่อยู่ระหว่างการพัฒนา 3 โครงการ มูลค่าส่วนที่พักอาศัย 27,000 ล้านบาทที่จะสามารถทยอยรับรู้รายได้ในอีกสามปีข้างหน้า(59-61) และเมื่อเร็วๆ นี้ได้ประกาศการลงทุนโครงการใหม่อีก 1 แห่ง คือ โครงการที่พักอาศัยย่านถนนถนนนราธิวาสนครินทร์ อีกทั้งบริษัทประกาศความเป็นไปได้ที่จะวางแผนพัฒนาโครงการที่เมืองตากอากาศนิเซโกะ จังหวัดฮอกไกโด ประเทศญี่ปุ่น
สำหรับความคืบหน้า ด้านการก่อสร้างโครงการมหาสมุทร คริสตัลลากูน ที่เสร็จแล้วและกำลังเร่งการก่อสร้างโครงการมหาสมุทร คันทรี่ และวิลล่า โดยบริษัทจะเปิดขายวิลล่าในช่วงต้นปี 59 ในขณะที่โครงการนิมิต หลังสวน ที่เปิดตัวเมื่อต้นปีและประสบความสำเร็จด้านยอดขาย 100%
 